Beneath the Planet of the Apes
<s>Beneath the Planet of the Apes () je američki science fiction film snimljen 1970. godine u režiji Teda Posta.</s><s>Predstavlja nastavak popularnog filma Planet of the Apes, odnosno drugi dio originalne serije.</s><s>Protagonist, čiji lik tumači James Franciscus) je američki astronaut koji iz 20. vijeka, nastojeći slijediti originalnu ekspediciju, završi na Zemlji kojom dvije tisuće godina kasnije dominiraju inteligentni majmuni.</s><s>Radnja prikazuje kako ga potraga za prethodnikom dovede do podzemne civilizacije u kojoj mutirani ljudi, obdareni telepatijom, štuju atomsku bombu kao božanstvo.</s>

<s>Poticaj za snimanje je prije svega dao izuzetan uspjeh prethodnog filma, ali je produkciju ozbiljno ograničilo to što su glavni glumci i članovi ekipe bili ili nedostupni ili, kao u slučaju Charlotna Hestona (koji se na kraju pojavio tek u cameo ulozi na samom kraju filma) smatrali da nastavak nema smisla.</s><s>U novom filmu su zato važnu ulogu imali sporedni likovi iz prethodnika, kao što je nijema i (oskudna odjevena) ljudska djevojka Nova (koju je ponovno glumila Linda Harrison, ali je na scenario izuzetno uticalo i antimilitarističko raspoloženje izazvano tada aktualnim vijetnamskim ratom.</s><s>Ono se odrazilo i na izuzetno mračan ton, koji je kulminirao u apokaliptičkoj završnici koja je trebala označiti konačni kraj serije.</s><s>Iako su kritike bile daleko lošije od originala, film je svejedno postigao komercijalni uspjeh te potakao snimanje još tri nastavka.</s>

<s>Beneath the Planet of the Apes je 2008. bio jedna od inspiracija tvorcima popularne video-igre Fallout 3 gdje se također pojavljuje postapokaliptični kult koje štuje atomsku bombu.</s>

<s>Uloge</s>

<s>James Franciscus ...</s><s>Brent
 David Watson ...</s><s>Cornelius
 Kim Hunter ...</s><s>Zira
 Maurice Evans ...</s><s>Dr. Zaius
 Linda Harrison ...</s><s>Nova
 Paul Richards ...</s><s>Mendez
 Natalie Trundy ...</s><s>Albina
 Jeff Corey ...</s><s>Caspay
 Gregory Sierra ...</s><s>Verger
 Victor Buono ...</s><s>Adiposo (naveden kao Fat Man)
 Don Pedro Colley ...</s><s>Ongaro (naveden kao Negro)
 James Gregory ...</s><s>General Ursus
 Charlton Heston ...</s><s>Taylor
 Tod Andrews ...</s><s>Skipper
 Thomas Gomez ...</s><s>Minister
 Roddy McDowall ...</s><s>Cornelius (nenaveden na špici, arhivske snimke iz Planet of the Apes)
 Paul Frees (nenaveden na špici, narator)</s>

<s>Izvori</s>

<s>Vanjske veze</s>

<s>Američki filmovi
SF-filmovi
Akcije (filmovi)
Ratni filmovi
Post-apokaliptični filmovi
Planet of the Apes</s>

